Bítov (burgo)

Bítov estas burgo en Ĉeĥio. Ĝi situas en Sudmoravia regiono, distrikto Znojmo,
en romantika pejzaĝo super la valbaraĵo Vranov sur la rivero Dijo, elserĉata somera ripozloko kaj centro de akvosportoj.

Temas pri ampleksa komplekso de origine frugotika burgo, konstruita surloke de fortikigita gardosetlejo el la 11-a jarcento, iom post tiom plivastigata je kastelo kaj rekonstruita en novgotika stilo en la 19-a jarcento.

Pro sia valoro ĝi estas proklamita kiel nacia kultura memorindaĵo de Ĉeĥio.

 Vidindaĵoj 
La burgo estas publike alirebla ekde aprilo ĝis oktobro.

Trarigardoj kun ĉiĉerono estas dividitaj je 4 itineroj:

 1. palaco (romantikaj interieroj kun originalaj iluziigaj murpentraĵoj kaj tiuepoka meblaro, natursciencaj kolektoj)
 2. armilejo (kolekto de armiloj el la 15-a ĝis 19-a jarcentoj)
 3. ekspozicio „Fantomoj de Bítov“
 4. bestoĝardeno

 Eksteraj ligiloj 
 Oficiala burga retpaĝo  ĉeĥe, angle, germane
 Ampleksa fotogalerio

Kategorio:Bítov (distrikto Znojmo)
Kategorio:Konstruaĵoj en distrikto Znojmo
Kategorio:Burgoj en distrikto Znojmo
Kategorio:Naciaj kulturaj memorindaĵoj en Sudmoravia regiono
Kategorio:Gotikaj burgoj en Ĉeĥio
Kategorio:Burgoj en Jeviŝovica montetaro
Kategorio:Burgoj fonditaj en la 11-a jarcento